Document ID: 32015D0129

KOMISIJOS ĮGYVENDINIMO SPRENDIMAS (ES) 2015/129
2015 m. sausio 26 d.
kuriuo dėl pripažinimo, kad Kipre oficialiai nenustatyta bruceliozės (B. melitensis), iš dalies keičiamas Sprendimo 93/52/EEB I priedas
(pranešta dokumentu Nr. C(2015) 172)
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (1), ypač į jos A priedo 1 skyriaus II skirsnį,
kadangi:
(1)
Direktyva 91/68/EEB nustatyti gyvūnų sveikatos reikalavimai, pagal kuriuos vykdoma Sąjungos vidaus prekyba avimis ir ožkomis. Joje nustatyti reikalavimai, pagal kuriuos gali būti pripažįstama, kad valstybėse narėse arba jų regionuose oficialiai nenustatyta bruceliozės;
(2)
Komisijos sprendimo 93/52/EEB (2) I priede išvardytos valstybės narės, kuriose vadovaujantis Direktyva 91/68/EEB oficialiai nenustatyta bruceliozės (B. melitensis);
(3)
Kipras pateikė Komisijai dokumentus, kuriais įrodoma, kad tenkinami Direktyvos 91/68/EEB A priedo 1 skyriaus II skirsnio 1 dalies b punkte nustatyti reikalavimai, pagal kuriuos gali būti pripažinta, kad visoje jo teritorijoje oficialiai nenustatyta bruceliozės (B. melitensis);
(4)
įvertinus Kipro pateiktus dokumentus, reikėtų pripažinti, kad šioje valstybėje narėje bruceliozės (B. melitensis) oficialiai nenustatyta;
(5)
todėl Sprendimo 93/52/EEB I priedą reikėtų atitinkamai iš dalies pakeisti;
(6)
šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/52/EEB I priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2015 m. sausio 26 d.

Labels: 18
6